Bukaišu pagasts - Vikipēdija

# Bukaišu pagasts

### Vikipēdijas raksts

Bukaišu pagasts - pagasts Dobeles rajonā. Platība 6668,1 ha, iedzīvotāju skaits 978 (2001). Pagasta teritorijā atrodas vairāki ciemi: Bukaiši, Bukaišu skola, Rociņas, Kārklumuiža, Medne.

Pirmo reizi vēstures avotos Bukaiši minēti 1605.gadā. 1795.gadā Krievijas ķeizariene Katrīna II atdāvina Bukaišu un Mežmuižas muižas ar pieguļošajām zemēm Oto von Hovenam. 19.gs sākumā Bukaiši nonāca firstu Līvenu īpašumā, kuri izbūvēja plašu muižas centru ar dīķiem un apstādījumiem. Tika uzcelta lepna muižas pils, kuru 1905.gada nemieru laikā nodedzināja. Ķieģeļus no firsta pils drupām apkārtējie zemnieki vēlāk izmantoja savu māju celtniecībai. Reizē ar pils celtniecību tika iežogota teritorija meža zvēru audzēšanai, to nosauca par Iršu dārzu. Blakus tam tika celta medību pils - ,,Mežvidi’’ , kura saglabājusies līdz mūsdienām. Firsta izveidotās trīs pusmuižas, ar laiku pārauga par ciemiem – Kārklumuižu, Rociņām un Medni. 1949.gada pavasarī Bukaišos izveidoja 6 kolhozus, kuri laika gaitā saplūda vienā kopsaimniecībā, kuru nosauca Suvorova vārdā (1961.gada 5.martā).

## [izmainīt šo sadaļu] Pagasta ievērojamās personas

Fridrichs Friče - ārsts un publicists, 1736.g.dibinājis Bukaišos doktorātu. Karls Bursi(1791. – 1870.) - ārsts, komponists un dzejnieks, vācu komponistaLudviga van Bēthovena draugs. Kristaps Morbergs (1844. – 1928.)- arhitekts, būvinženierisun mecenāts.Dzimis Bukaišu pagasta,,Lielstrikaišu’’ mājās. Jānis Roberts Vāgners (1861. – 1890.)- bakteriologs, dzimis pagasta ,,Druķos’’ muižas vagara ģimenē. Pauls Dermanis (1898. – 19??.)- agronoms un pedagogs, Latvijas Universitātes profesors.Dzimis "Ķīšu" mājās. Alfrēds Ieviņš (1897 – 1975.)- ķīmiķis, profesors LPSR ZA Neorganiskās ķīmijas institūtā. Dzimis ,,Ievulaišu’’ mājās. Roberts Sēlis (1884.- 1973.) - rakstnieks, dzimis ,,Mašmelēs’’. Herberts Cukurs (1900. – 1965.)- lidotājs, konstruktors un žurnālists. Pēc lidojuma uz Gambiju (1933.gadā) 1935.gadā saņem, kā balvu Bukaišu pagasta ,,Lidoņus’’. Žanis Butkus (1906 -1999) - Kapteinis, militārs darbinieks, Latviešu leģiona kapteinis(Hauptsturmführer), 1943.gada augustā apbalvots ar 1. šķiras Dzelzs krustu.Dzimis Mežmuižā. Ernests Rirdāns (1901-1954)- latviešu karikatūrists.Dzimis Bukaišu pagastā.

| Šis ar Latvijas ģeogrāfiju saistītais raksts ir nepilnīgs. Jūs varat dot savu ieguldījumu Vikipēdijā, papildinot to.

Saturs iegūts no "http://lv.wikipedia.org../../../b/u/k/Bukai%C5%A1u_pagasts.html"

Kategorijas: Nepabeigti raksti par Latvijas ģeogrāfiju | Dobeles rajons | Latvijas pagasti

##### Views

- Raksts
- Diskusija
- Pašreizējā versija

##### Meklēt